**SKELBIMAS**

**DĖL KANDIDATŲ Į UAB „DRUSKININKŲ SVEIKATINIMO IR POILSIO CENTRAS AQUA“ VALDYBOS NEPRIKLAUSOMUS NARIUS ATRANKOS**

Uždaroji akcinė bendrovė „Druskininkų sveikatinimo ir poilsio centras Aqua“ (toliau – Bendrovė), juridinio asmens kodas 300076944, buveinės adresas: Vilniaus al. 13-1, LT-66119 Druskininkai, interneto svetainės adresas <https://www.akvapark.lt/>, skelbia kandidatų atranką į nepriklausomų Bendrovės valdybos narių vietas, turinčių kompetencijas šios srityse:

1. Kandidato į nepriklausomo valdybos nario vietą, turinčio kompetenciją ekonomikos srityje.

2. Kandidato į nepriklausomo valdybos nario vietą, turinčio kompetenciją sveikatinimo srityje.

3. Kandidato į nepriklausomo valdybos nario vietą, turinčio kompetenciją turizmo srityje.

Bendrovės valdyba sudaroma iš 6 valdybos narių (3 iš jų nepriklausomi valdybos nariai). Bendrovės valdyba skiriama 4 metams, kadencijos pradžia nuo Bendrovės eilinio akcininkų susirinkimo paskyrimo datos, pabaiga – po 4 metų nuo paskyrimo datos. Atlygis už valdybos nario veiklą nemokamas.

 Nuoroda į Bendrovės interneto svetainėje skelbiamą veiklos strategiją <https://akvapark.lt/assets/Uploads/Stategija-2017-2020-m.-1.pdf>

**Atrankos procedūra:**

Atranką inicijuoja Druskininkų savivaldybės administracija.

Atrankos tikslas - atrinkti tinkamiausius kandidatus į Bendrovės valdybos nepriklausomus narius.

Atranka vykdoma pagal Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašą, patvirtintą Lietuvos Respublikos Vyriausybės 2015 m. birželio 17 d. nutarimu Nr. 631 „Dėl kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašo patvirtinimo“. Su aprašau galima susipažinti:

<https://e-eimas.lrs.lt/portal/legalAct/lt/TAD/f0173961199a11e5bfc0854048a4e288/asr>

**Atrankos būdas –** pokalbis. Atranką vykdys Druskininkų savivaldybės administracijos direktoriaus įsakymu sudaryta Atrankos komisija.

Atrankos procedūroje dalyvauja atrankos agentūra uždaroji akcinė bendrovė „Amber team“ (toliau – UAB „Amber team“).

Nuoroda į viešosios įstaigos „Valdymo koordinavimo centras“ vykdomas atrankas: <https://governance.lt/kolegialus-organai/#nariu-atrankos>

Kandidatai, pretenduojantys į Bendrovės į nepriklausomo valdybos nario pareigas, turi atitikti šiuos bendruosius, specialiuosius ir nepriklausomumo reikalavimus:

**I. Bendrieji reikalavimai:**

1. Turėti aukštąjį universitetinį ar jam prilygintą išsilavinimą;

2. Turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nepriklausomo nario pareigas kiltų interesų konfliktas;

3. Turi būti neatimta ar neapribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;

4. Turi nebūti per pastaruosius 5 metus atšauktas iš juridinio asmens vienasmenio ar kolegialaus organo dėl netinkamo pareigų atlikimo.

**II. Specialieji reikalavimai:**

Kandidatai, pretenduojantys į Bendrovės nepriklausomo valdybos nario, turinčio kompetenciją ekonomikos srityje, vietą, turi turėti:

1. Aukštąjį universitetinį arba jam prilygintą išsilavinimą ekonomikos srityje arba 3 metų darbo patirtį minėtoje srityje.

2. Ne mažiau nei 3 metų vadovaujamo darbo patirtį.

3. Patirtį formuojant ir įgyvendinant įmonės strategiją.

4. Puikius lyderystės, komandinio darbo ir bendradarbiavimo su suinteresuotomis šalimis gebėjimus.

5. Patirtį darbo kolegialiuose valdymo ar priežiūros organuose (laikytina privalomumu).

Kandidatai, pretenduojantys į Bendrovės nepriklausomo valdybos nario, turinčio kompetenciją sveikatinimo srityje, vietą, turi turėti:

1. Aukštąjį universitetinį arba jam prilygintą išsilavinimą visuomenės sveikatos srityje arba 3 metų darbo patirtį minėtoje srityje.

2. Ne mažiau nei 3 metų vadovaujamo darbo patirtį.

3. Ne mažiau nei 1 metų patirtį žmogiškųjų išteklių valdyme ar sveikatos politikos formavime.

4. Puikius lyderystės, komandinio darbo ir bendradarbiavimo su suinteresuotomis šalimis gebėjimus.

5. Patirtį darbo kolegialiuose valdymo ar priežiūros organuose (laikytina privalomumu).

Kandidatai, pretenduojantys į Bendrovės nepriklausomo valdybos nario, turinčio kompetenciją turizmo srityje, vietą, turi turėti:

1. Ne mažiau nei 3 metų vadovaujamo darbo patirtį.

2. Ne mažiau nei 3 metų patirtį turizmo ar rekreacijos srityse.

3. Puikius lyderystės, komandinio darbo ir bendradarbiavimo su suinteresuotomis šalimis gebėjimus.

4. Patirtį darbo kolegialiuose valdymo ar priežiūros organuose (laikytina privalomumu).

**III. Nepriklausomumo reikalavimai:**

1. Turi nebūti tos įmonės, į kurios kolegialų organą pretenduoja, atranką inicijuojančio subjekto ar jam pavaldaus juridinio asmens valstybės tarnautojas ar darbuotojas ir paskutinius vienerius metus turi būti nėjęs tokių pareigų.

2. Turi nebūti tos įmonės, į kurios kolegialų organą pretenduoja, ar susijusio juridinio asmens vadovas ar darbuotojas ir paskutinius vienerius metus turi būti nėjęs tokių pareigų ir negavęs atlygio iš tos įmonės ar susijusio juridinio asmens, išskyrus atlygį už kolegialaus organo ar komiteto nario pareigas.

3. Turi nebūti įmonės, į kurios kolegialų organą pretenduoja, ar susijusio juridinio asmens dalyvis, šių juridinių asmenų dalyvių atstovas.

4. Turi neturėti reikšmingų verslo ryšių su ta įmone, į kurios kolegialų organą pretenduoja, ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš įmonės, jos dalyvio ar susijusio juridinio asmens per paskutinius 12 mėnesių yra didesnės nei 1000 eurų, išskyrus darbo užmokestį ar atlygį už kolegialaus organo ar komiteto nario pareigas.

5. Paskutinius dvejus metus turi nebūti audito įmonės, kuri atlieka ar atliko tos įmonės, į kurios kolegialų organą pretenduoja, ar susijusio juridinio asmens auditą, partneriu, dalyviu, vadovu, kolegialaus organo nariu arba darbuotoju.

6. Turi nebūti tos įmonės, į kurios kolegialų organą pretenduoja, kolegialaus organo nariu ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne didesnis kaip vienerių metų laiko tarpas;

7. Turi nebūti daugiau nei trijų (įskaitant įmonę, į kurios kolegialų organą pretenduoja) to paties atranką inicijuojančio subjekto valdomų įmonių kolegialių organų nariu.

**Dokumentai, kuriuos privalo pateikti kandidatas:**

1. Kandidato paraiška dalyvauti atrankoje ir sąžiningumo deklaracija (priedas).

2. Kandidato gyvenimo aprašymas.

3. Kandidato asmens tapatybę patvirtinančio dokumento kopija.

4. Aukštąjį išsilavinimą patvirtinančių dokumentų kopijos.

5. Kandidato motyvacinis laiškas atrankos komisijai.

6. Kiti reikalingi dokumentai ar jų kopijos, patvirtinančios atitiktį bendriesiems, specialiesiems ir nepriklausomumo kriterijams.

Atrankos agentūros UAB „Amber team“ prašymu gali būti prašoma patikslinti arba pateikti papildomus dokumentus, patvirtinančius atitiktį nurodytiems bendriesiems, specialiesiems ir nepriklausomumo reikalavimams.

 **Kandidatų dokumentų priėmimo terminas -** 20 kalendorinių dienų nuo Bendrovės atrankos paskelbimo, t. y. **iki 2021 m. birželio 2 d. (įskaitytinai).**

**Kandidatai dokumentus turi atsiųsti UAB „Amber team“** elektroniniu paštu personalas@amberstaff.com,, laiško pavadinime nurodant „Valdybos nepriklausomų narių atranka“.

**Kontaktai pasiteirauti**: Inga Gudavičienė, Teisės ir civilinės metrikacijos skyriaus vyriausioji specialistė, tel. (8 313) 40 121, el. p. inga.gudaviciene@druskininkai.lt.

**Kita informacija:** Druskininkų savivaldybės administracijos direktorius motyvuotu prašymu dėl laimėjusio kandidato kreipsis į teisėsaugos, kontrolės ir kitas institucijas, įstaigas ar įmones, kad šios pateiktų jų turimą informaciją apie kandidatą.

**\_\_\_\_\_\_\_\_\_\_\_\_\_\_\_\_\_\_**

Skelbimo dėl kandidatų į UAB „Druskininkų sveikatinimo ir poilsio centras Aqua“ nepriklausomo valdybos nario vietą atrankos 1 priedas

**KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA**

20 \_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

atrankoje į UAB „Druskininkų sveikatinimo ir poilsio centras Aqua“, teisinė forma – uždaroji akcinė bendrovė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą šiose paskelbtose kompetencijų srityse:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus, nei aš, nei man artimi asmenys nėra susiję ryšiais su įmone, į kurios kolegialų organą pretenduoju, ar su kitais fiziniais ir juridiniais asmenimis, dėl kurių, man einant kolegialaus organo nario pareigas, galėtų kilti interesų konfliktas.

Patvirtinu, kad toliau pateikiama informacija ir atsakymai į klausimus yra sąžiningi ir teisingi. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis, kolegialaus organo ar komiteto narys, vadovas ar darbuotojas.

Sutinku, kad atranką inicijuojantis subjektas turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones, kad šios pateiktų apie mane turimą informaciją.

Sutinku / nesutinku (nereikalingą žodį išbraukti), kad Stebėsenos agentūra, kaip ji apibrėžta Apraše, tvarkytų mano asmens duomenis, siekdama mane informuoti apie paskelbtas atrankas, ir kviestų kandidatuoti į laisvas kolegialaus organo nepriklausomo nario pareigas.

\_\_\_\_\_\_\_\_\_\_\_\_\_\_\_\_\_\_\_(kandidato parašas)

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|   |   |
|   |   |
|   |   |
|   |   |
|   |   |
|   |   |
|   |   |
|   |   |
|   |   |
|   |   |
|   |   |

Klausimai, į kuriuos atsakoma „Taip“ arba „Ne“:

|  |  |
| --- | --- |
| 1. Ar nurodėte visus juridinius asmenis, su kuriais esate ar per pastaruosius metus buvote susijęs kaip to juridinio asmens dalyvis, kolegialaus organo ar komiteto narys, vadovas, darbuotojas arba prekių tiekėjas ar paslaugų teikėjas? |   |
| 2. Ar Jūs veiksnus? |   |
| 3. Ar Jums atimta arba apribota teisė eiti juridinio asmens valdymo / priežiūros organo nario ar kitas vadovaujamas pareigas? |   |
| 4. Ar esate pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui ar valdymo tvarkai ir turite neišnykusį ar nepanaikintą teistumą? |   |
| 5. Ar Jūs atitinkate nustatytus nepriklausomumo reikalavimus ir ar įsipareigojate nepertraukiamai jų laikytis visą kolegialaus organo nario atliekamų pareigų laikotarpį? |   |
| 6. Ar Jūs per pastaruosius 5 metus buvote atšauktas iš juridinio asmens vienasmenio ar kolegialaus organo dėl netinkamo pareigų atlikimo? |   |

Pranešimus dėl atrankos atlikimo ir rezultatų prašau siųsti elektroniniu paštu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_